Sesjarige in Kaapstad doodgeskietŉ 23-jarige man is in hegtenis geneem en gaan na verwagting Woensdag in die hof verskyn nadat hy glo ŉ sesjarige meisie in Kaapstad doodgeskiet het. Lt.kol. André Traut, ŉ polisiewoordvoerder van die Wes-Kaap, het gesê die voorval het Maandagmiddag in Lentegeur, Mitchells Plain, plaasgevind. “Die verdagte het drie skote gevuur waarvan een die meisie noodlottig gewond het, een ŉ vierjarige seun in sy been getref het, en een ŉ 18-jarige seun gewond het,” het Traut gesê. Die vierjarige en 18-jarige is na ŉ hospitaal geneem vir verdere behandeling. Traut het gesê die motief vir die skietery is nog nie bekend nie en word deur die polisie ondersoek.